Buk Song
DEVIT I RAITIM DISPELA SONG. EM BILONG MAN I BOSIM MUSIK.
1Mipela laik BIKPELA i harim prea bilong yu long dispela taim bilong trabel. *
Mipela laik nem bilong God bilong Jekop i raunim na lukautim yu.
2Mipela laik BIKPELA, long haus holi bilong Em, i salim helpim i go long yu
na long ples Saion Em i salim sapot bilong Em i go long yu.
3Mipela laik BIKPELA i holim tingting long olgeta ofa bilong yu
na Em i wanbel long ofa yu kukim long alta. Sila
4Mipela laik BIKPELA i kamapim olgeta samting yu tingting long mekim
na olgeta plen bilong yu i win.
5Mipela laik yumi kisim amamas na bikmaus long win bilong yu
na long nem bilong God bilong yumi, yumi sanapim ol fleg bilong yumi.
Mipela laik BIKPELA i fulfilim olgeta askim bilong yu.
6Nau mi klia olsem, BIKPELA i sevim man Em i bin makim;
Em bai harim prea bilong em long holi heven bilong Em
na long strong bilong han sut bilong Em, Em bai sevim em.
7Ol sampela lain ol i trastim ol karis bilong pait na ol sampela lain ol i trastim ol hos,
tasol mipela trastim nem bilong BIKPELA God bilong mipela.
8Ol dispela lain ol i pundaun na lus olgeta,
tasol mipela i kirap na sanap strong.
9BIKPELA, givim win long king bilong mipela!
Plis harim singaut bilong mipela.
* Long pait king i win na ol birua i lus.
tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn